Osnovna škola Matije Vlačića Labin

Klasa:  007-04/26-02/12
Urbroj: 2163-4-9-26-2

Labin,  13.08.2026. godine     

Z A P I S N I K  
Sa (desete) 10. elektroničke sjednice Školskog odbora Osnovne škole Matije Vlačića Labin, održane dana 11./13.08.2026. godine 
Sukladno članku 63. i 64. Statuta OŠ Matije Vlačića Labin, održana je 10. (elektronička) sjednica Školskog odbora. Svim članovima Školskog odbora dostavljen je na njihovu e-mail adresu  materijal za današnju sjednicu.

Predloženi dnevni red je slijedeći:

1. Verifikacija zapisnika s prethodne elektroničke sjednice Školskog odbora održane dana 21.-24.07.2026. godine

2. Izvješće o savjetovanju s javnošću u postupku donošenja Pravilnika o provedbi postupaka jednostavne nabave OŠ Matije Vlačića Labin

3. Usvajanje Pravilnika o provedbi postupaka jednostavne nabave OŠ Matije Vlačića Labin

Prijedlog dnevnog reda je jednoglasno prihvaćen.

AD.1.

Zapisnik s prethodne sjednice Školskog odbora održane dana 21. – 24.07.2026. godine usvojen je u cijelosti od strane svih članova Školskog odbora koji su poslali svoja očitovanja (7/7).

AD.2.
Zakonom o izmjenama i dopunama Zakona o javnoj nabavi (NN br. 48/26), koji je stupio na snagu 16.05.2026. godine, uvedene su značajne novine u području jednostavne nabave. Za te postupke propisana je obveza javne objave s ciljem povećanja transparentnosti i jačanja antikoruptivnih mehanizama.  Propisana je i obveza poštivanja načela  javne nabave te pravila o sprječavanju sukoba interesa. Istodobno je naručiteljima propisana obveza usklađenja općih akata kojima uređuju pravila, uvjete i postupke jednostavne nabave u roku od 3 mjeseca od dana stupanja na snagu navedenog Zakona.

Cilj novog prijedloga Pravilnika je usklađenje sa Zakonom, ali i učinkovitija provedba postupaka jednostavne nabave u idućem razdoblju.

Shodno tome, bilo je potrebno pokrenuti postupak donošenja novog ili izmjene postojećeg Pravilnika kako bi isti bio usklađen najkasnije do 16.08.2026. godine.

U razdoblju od 24.07. do 10.08. provedeno je javno savjetovanje sa zainteresiranom javnosti objavom odgovarajućeg obrasca na web stranici škole, no nije bilo nikakvih primjedbi niti sugestija na prijedlog Pravilnika.  Izvješće o provedenom savjetovanju nalazi se u privitku ovog maila.
Kako nije bilo dodatnih pitanja niti sugestija, točka 2. dnevnog reda jednoglasno je usvojena.
AD.3.
Nakon provedenog savjetovanje, daje se Školskom odboru na usvajanje Pravilnik iz točke 2.
Školski odbor je jednoglasno usvojio Pravilnik o provedbi postupaka jednostavne nabave OŠ Matije Vlačića Labin.

Zapisničar:                                                                                   Predsjednica Školskog odbora:

Luela Radićanin, tajnica škole                                                             Iva Rukavina, dipl.ing.

